Foto: FloCombat Amerikalik Toni Fergyuson UFC yengil vazn toifasida vaqtinchalik chempion nomini qo‘lga kiritdi. Bunga u vatandoshi Kevin Liga qarshi Las-Vegasdagi «T-Mobayl» arenasidagi jangda g‘alaba qozongan holda erishdi. Fergyuson uchinchi raundda raqibini chiqib ketib bo‘lmas holatga tushirgan holda g‘alaba qozondi. UFC yengil vaznida chempionlik kamari hamon Konor Makgregorga tegishli bo‘lib qolmoqda. Ammo u MMAda 2016 yilning noyabridan buyon ko‘rinish bermayapti.